ברוריה דייוויד

ברוריה דייוויד (1938 – י"ט בניסן ה'תשפ"ג, 9 באפריל 2023) הייתה אשת חינוך והגות חרדית, מנהלת סמינר בית יעקב בירושלים. בתו של הרב יצחק הוטנר, ועורכת ספרי פחד יצחק.

קורות חיים
דייוויד הייתה בתו היחידה של הרב יצחק הוטנר, שהיה ראש ישיבת רבי חיים ברלין. הייתה יחד עם הוריה באחד המטוסים שנחטפו לשדה דוסון על ידי מחבלי החזית העממית לשחרור פלסטין, בשנת 1970.

הייתה בעלת תואר דוקטור מאוניברסיטת קולומביה בניו יורק. התואר הוענק לה בשנת 1971, והנושא של העבודה היה 'תפקידו הכפול של הרב צבי הירש חיות: מסורתי ומשכיל'. בעבודה מתארת דייוויד את הסינתזה שקיים הרב חיות בין העולם הרבני האורתודוקסי ובין עולם ההשכלה.

דייוויד ערכה יחד עם בעלה את סדרת ספריו של אביה "פחד יצחק" ותרגמה את דבריו מיידיש לעברית.

הרבנית הייתה נשואה לרב יונתן דייויד, ראש ישיבת פחד יצחק בהר נוף בירושלים.

נפטרה בי"ט בניסן ה'תשפ"ג, 9 באפריל 2023.

קישורים חיצוניים
 ברוריה דייוויד, תפקידו הכפול של הרב צבי הירש חיות: מסורתי ומשכיל, באתר של אוניברסיטת קולומביה

הערות שוליים

אנשי חינוך יהודים אמריקאים
מתרגמים יהודים אמריקאים
נשות חינוך ישראליות
אנשי חינוך ישראלים
מתרגמים ישראלים
רבניות חרדיות
רבניות חרדיות ישראליות
משפחת הוטנר
ישראליות ילידות ארצות הברית
ישראלים ילידי ארצות הברית
בעלות תואר דוקטור מאוניברסיטת קולומביה
בעלי תואר דוקטור מאוניברסיטת קולומביה
ניצולי תקריות ואסונות תעופה
ישראלים שנחטפו
ישראליות שנולדו ב-1938
ישראלים שנולדו ב-1938
ישראליות שנפטרו ב-2023
ישראלים שנפטרו ב-2023